**Radviliškio rajono Baisogalos gimnazija**

**AIŠKINAMASIS RAŠTAS PRIE 2015 M. FINANSINIŲ ATASKAITŲ RINKINIO**

 2016 m. m. kovo 15 d.

1. **BENDROJI DALIS**

Radviliškio rajono Baisogalos gimnazija, kodas 190672543, buveinės adresas Mokyklos g. 25, Baisogala. Baisogalos gimnazija yra viešas juridinis asmuo, veikiantis kaip biudžetinė įstaiga, turintis sąskaitas banke ir antspaudą. Tai pelno nesiekianti savivaldybės įstaiga. Gimnazijos steigėjas yra Radviliškio rajono savivaldybė. Gimnazijos savininko teises ir pareigas įgyvendina Radviliškio rajono savivaldybės Taryba, adresas Aušros A. 10, Radviliškis, kuri koordinuoja mokyklos veiklą, tvirtina ir teisės aktų nustatyta tvarka keičia gimnazijos nuostatus, priima sprendimą dėl mokyklos buveinės pakeitimo, sprendžia kitus įstatymuose jos kompetencijai priskirtus klausimus. Gimnazija kontroliuojamų ir asocijuotų subjektų neturi. Filialų ir kitų struktūrinių padalinių taip pat neturi. Baisogalos gimnazijoje ataskaitinio laikotarpio pabaigoje mokėsi 314 mokiniai. Vidutinis darbuotojų skaičius ataskaitinio laikotarpio pabaigoje 62 darbuotojai. Įstaiga finansuojama iš Valstybės biudžeto (mokinio krepšelis, socialinės išmokos mokinių maitinimui), savivaldybės biudžeto (lėšos aplinkos išlaidoms), taip pat turi kitų pajamų (pajamos už paslaugų teikimą, turto nuomos pajamos)

 Finansinės ataskaitos teikiamos už pilnus 2015 biudžetinius metus, parengtos finansinės ataskaitos atitinka VSAFAS reikalavimus. Finansinėse ataskaitose pateikiami duomenys išreikšti Lietuvos Respublikos piniginiais vienetais- eurais.

1. **APSKAITOS POLITIKA**

Gimnazijos buhalterinė apskaita tvarkoma, finansinė atskaitomybė rengiama ir teikiama vadovaujantis: 1. LR buhalterinės apskaitos įstatymu

 2. LR biudžeto sandaros įstatymu

 3. LR finansų ministro patvirtintomis Biudžetinių įstaigų buhalterinės apskaitos organizavimo taisyklėmis.

 4. VS atskaitomybės įstatymu

 5. VS apskaitos ir finansinės atskaitomybės standartais

 6. Kitais teisės aktais

Jeigu nėra konkretaus VSAFAS reikalavimo , gimnazija vadovaujasi bendraisiais apskaitos principais, nustatytais 1-jame VSAFAS „Finansinių ataskaitų rinkinio pateikimas'

Tvarkydama apskaitą ir sudarydama finansines ataskaitas gimnazija vadovaujasi šiais bendraisiais apskaitos principais:1. subjekto

 2. veiklos tęstinumo

 3.periodiškumo

 4. pastovumo

 5. piniginio mato

 6. kaupimo

 7. palyginimo

 8. atsargumo

 9. neutralumo

 10. turinio viršenybės prieš formą

**Nematerialus turtas**

Nematerialiojo turto apskaitos politika nustatyta 13-jame VSAFAS „Nematerialusis turtas‘‘. Nematerialusis turtas yra pripažįstamas, jei atitinka 13-jame VSAFAS pateiktą sąvoką ir nematerialiajam turtui nustatytus kriterijus. Nematerialusis turtas apskaitoje yra registruojamas įsigijimo savikaina. Išlaidos patirtos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialus turtas teiks didesnę ekonominę naudą, t. y., kad atliktas esminis nematerialiojo turto pagerinimas. Amortizuojamoji vertė yra tolygiai paskirstoma per visą nustatytą naudingo tarnavimo laiką tiesiogiai proporcingu metodu. Tam tikro nematerialiojo turto vieneto amortizacija pradedama skaičiuoti nuo kito mėnesio pirmos dienos, kai turtas pradedamas naudoti. Amortizacija nebeskaičiuojama, kai naudojamo nematerialiojo turto likutinė vertė sutampa su jo likvidacine verte. Išankstiniai apmokėjimai už nematerialųjį turtą yra registruojami nematerialiojo turto sąskaitose. Visas gimnazijoje naudojamas nematerialusis turtas suskirstytas į grupes. Turtui yra nustatytas amortizacijos laikas:

1. Programinė įranga, jos licencijos ir techninė dokumentacija – 2 metai
2. Kitas nematerialus turtas – 4 metai.

**ILGALAIKIS MATERIALUS TURTAS**

Ilgalaikio materialiojo turto apskaitos politika nustatyta 12-ajame VSAFAS „Ilgalaikis materialus turtas‘‘, ilgalaikio materialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas‘‘

Ilgalaikis materialus turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus. Ilgalaikis materialus turtas pagal pobūdį skirstomas į pagrindines grupes, nustatytas VSAFAS: 1. Pastatai

 2. infrastruktūros ir kiti statiniai

 3. mašinos ir įrengimai

 4. baldai ir biuro įranga

 5. kitas ilgalaikis materialus turtas

 Įsigytas turtas apskaitoje registruojamas įsigijimo savikaina. Ilgalaikio materialaus turto nusidėvėjimas tolygiai paskirstomas per visą nustatytą turto naudingo tarnavimo laiką tiesiogiai proporcingu metodu. Nusidėvėjimas pradedamas skaičiuoti nuo kito mėnesio pirmos dienos, kai turtas pradedamas naudoti. Nusidėvėjimas nebeskaičiuojamas, kai ilgalaikio materialiojo turto likutinė vertė sutampa su jo likvidacine verte. Išankstiniai apmokėjimai už ilgalaikį materialųjį turtą registruojami tam skirtose ilgalaikio materialiojo turto sąskaitose. Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, ar nepailgina naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

**ATSARGOS**

Atsargų apskaitos metodai ir taisyklės nustatyti 8-ajame VSAFAS „Atsargos‘‘. Pirminio pripažinimo metu atsargos įvertinamos įsigijimo ar pasigaminimo savikaina. Nemokamai gautos atsargos įvertinamos ir pajamuojamos grynąja pardavimo verte. Atsargų, sunaudotų teikiant paslaugas arba parduotų, savikaina paskaičiuojama taikant FIFO metodą, „pirmas į- pirmas iš‘‘. Atsargų sunaudojimas arba pardavimas apskaitoje registruojamas taikant nuolat apskaitomų atsargų būdą t. y. apskaitoje registruojama kiekviena su atsargų sunaudojimu arba pardavimu susijusi operacija. Prie atsargų priskiriamas neatiduotas naudoti ūkinis inventorius. Bibliotekoje esanti grožinė literatūra, mokinių mokymuisi skirta literatūra ar vadovėliai apskaitomi, kaip atsargos. Atiduoto naudoti ūkinio inventoriaus vertė iš karto įtraukiama į sąnaudas. Naudojamo ūkinio inventoriaus apskaita tvarkoma nebalansinėse sąskaitose kiekine ir vertine išraiška.

**Finansinis turtas**

Finansinio turto ir apskaitos metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai‘‘. Finansinis turtas yra skirstomas į ilgalaikį ir trumpalaikį.

Ilgalaikiam finansiniam turtui priskiriama: 1. po vienerių metų gautinos sumos

 2. kitas ilgalaikis finansinis turtas

Trumpalaikiam finansiniam turtui priskiriama: 1. per vienerius metus gautinos sumos

 2. pinigai ir jų ekvivalentai

 3. kitas trumpalaikis finansinis turtas

**Gautinos sumos**

Gautinos sumos pirminio pripažinimo metu yra įvertinamos įsigijimo savikaina. Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, trumpalaikės gautinos sumos – įsigijimo savikaina, atėmus nuvertėjimo nuostolius.

**Pinigai ir pinigų ekvivalentai**

Pinigus sudaro piniginės lėšos banko sąskaitose. Banko sąskaitos yra trys. Pagrindinėje banko sąskaitoje yra gaunamos piniginės lėšos iš biudžeto, specialiųjų lėšų banko sąskaitoje yra gaunamos lėšos už suteiktas paslaugas ir patalpų nuomą. Trečioje banko sąskaitoje yra gaunamos lėšos projektų vykdymui iš kitų šaltinių. Banko sąskaitose piniginės lėšos yra apskaitomos nacionaline valiuta- eurais.

**Finansavimo sumos**

Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“. Finansavimo sumos- viešojo sektoriaus subjekto iš valstybės ir savivaldybės biudžeto, iš Europos sąjungos ir kitų šaltinių gauti arba gautini pinigai, skirti gimnazijos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima gimnazijos gautus ir gautinus pinigus, turtą pavedimams vykdyti, kitas lėšas išlaidoms dengti ir kaip paramą gautą turtą.

 Gimnazijos gautos (gautinos) finansavimo sumos pagal paskirtį skirstomos į:

1. finansavimo sumos nepiniginiam turtui įsigyti
2. finansavimo sumos kitoms išlaidoms kompensuoti

Finansavimo sumos nepiniginiam turtui įsigyti gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai , skirti ilgalaikiam arba trumpalaikiam nepiniginiam turtui įsigyti.

Finansavimo sumos kitoms išlaidoms dengti yra skirtos ataskaitinio laikotarpio išlaidoms (negautoms pajamoms) kompensuoti. Taip pat finansavimo sumomis, skirtomis kitoms išlaidoms kompensuoti yra laikomos visos likusios finansavimo sumos, nepriskiriamos nepiniginiam turtui įsigyti. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Pajamos**

Pajamų apskaitos principai ir taisyklės nustatyti 9-ajame VSAFAS „Mokesčių ir socialinių įmokų pajamos‘‘, 10-ajame VSAFAS „Kitos pajamos‘‘ ir 20-ajame VSAFAS „Finansavimo sumos“

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai patiriamos su šiomis pajamomis susijusios sąnaudos. Pajamos, išskyrus finansavimo pajamas, pripažįstamos kai tikėtina , kad gimnazija gaus su sandoriu susijusią ekonominę naudą, kai galima patikimai įvertinti pajamų sumą ir su pajamų uždirbimu susijusias sąnaudas. Pajamomis laikoma tik pačios gimnazijos gaunama ekonominė nauda. Gimnazijos pajamomis nepripažįstamos trečiųjų asmenų vardu surinktos sumos, kadangi tai nėra gimnazijos gaunama ekonominė nauda. Pajamos registruojamos apskaitoje ir rodomos finansinėse ataskaitose tą ataskaitinį laikotarpį kurį uždirbamos, t. y. kurį suteikiamos viešosios paslaugos nepriklausomai nuo pinigų gavimo momento. Prie kitų pajamų priskiriama mokinių maitinimas, transporto paslaugos, inventoriaus ir patalpų nuoma.

**Sąnaudos**

Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos‘‘. Sąnaudų susijusių su turtu, finansavimo sumomis ir įsipareigojimais, apskaitos principai nustatyti jų apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai įstaigos sąnaudos kompensuoja patalpų nuomotojas, gautų kompensacijų suma mažinamos pripažintos sąnaudos. Sąnaudos apskaitoje registruojamos pagal sąskaitas- faktūras, mokėjimo žiniaraščius ir kitus finansinius dokumentus.

**Informacijos pagal segmentus pateikimas**

Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Atsiskaitymai pagal segmentus‘‘

Gimnazija turi tvarkyti apskaitos veiklą pagal segmentus. Segmentai- gimnazijos pagrindinės veiklos dalys pagal atliekamas valstybės funkcijas, apimančios vienarūšes mokyklos teikiamas viešąsias paslaugas pagal valstybės funkcijų klasifikaciją. Mokykla skiria šiuos segmentus : 1. švietimo

 2. socialinės apsaugos

 3. poilsis, kultūra

Apie kiekvieną segmentą pateikiama tokia informacija: 1. segmento sąnaudos

 2. segmento pinigų srautai

Gimnazija turto, įsipareigojimų, finansavimo sumų ir pajamų apskaitą tvarko pagal segmentus, t. y. , kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus.

**Apskaitos politikos keitimas**

Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas‘‘

Gimnazija pasirinktą apskaitos politiką taiko nuolat arba gana ilgą laiką tam, kad būtų galima palyginti įvairių ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Apskaitos politika keičiama dėl VSAFAS pasikeitimo arba, jei kiti teisės aktai to reikalauja.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų ataskaitinio laikotarpio klaidų vertinėmis išraiškomis yra didesnė nei 0,5 procento gimnazijos turto vertės.

**Turto nuvertėjimas**

Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos‘‘, 17-ajame VSAFAS „Finansinis turtas ir finansiniai įsipareigojimai‘‘ ir 22-ajame VSAFAS „turto nuvertėjimas‘‘ Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės ar kitos veiklos sąnaudas. Turto nuvertėjimas nėra tolygus turto nurašymui. Turto nuvertėjimas yra registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

**Įvykiai pasibaigus atskaitiniam laikotarpiui**

Įvykių , pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės nustatytos 18-ajame VSAFAS „Atidėjimai, neapibrėžtieji įsipareigojimai, neapibrėžtasis turtas ir įvykai pasibaigus ataskaitiniam laikotarpiui‘‘. Įvykai , pasibaigus ataskaitiniam laikotarpiui, kurie suteikia papildomos informacijos apie gimnazijos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, kai jie reikšmingi.

**Aiškinamojo rašto pastabos**

**Nr. P03 Nematerialus turtas.** Pateikiame informaciją apie nematerialiojo turto balansinės vertės pasikeitimą per ataskaitinį laikotarpį pagal 13-ojo VSAFAS 1 priedą. Gimnazijos nematerialiojo turto apskaitoje turto nuvertėjimo nėra. Gimnazijos nematerialus turtas- tai programinė įranga ir jos licencijos finansinėse ataskaitose parodyta turto likutinė vertė- 8410,57 eurų. Tai nebaigti projektai 8410,57 eurų. 2015 metais įstaiga nematerialaus turto nepirko.

Gimnazijoje yra visiškai nudėvėto nematerialus turtas, bet dar naudojamo veikloje. Tokio nematerialaus turto įsigijimo savikainą sudaro:

|  |  |
| --- | --- |
| Pavadinimas | Ataskaitinis laikotarpis |
| Programinė įranga | 2660,24 |
| Kitas nematerialus turtas | 749,94 |

**Nr. P04 Ilgalaikis materialus turtas.** Pateikiame informaciją apie ilgalaikio turto balansinės vertės pasikeitimą per ataskaitinį laikotarpį pagal 12-ojo VSAFAS 1 priedą. 2015 m. gruodžio 31 d. „Finansinės būklės ataskaitoje‘‘ parodyta ilgalaikio materialiojo turto likutinė vertė yra: 714839,17 eurų. Gimnazijoje yra nustatytas vadovaujantis direktoriaus įsakymu Nr. 72-V 2010-11-19 ilgalaikio materialiojo turto naudingo tarnavimo laikas.

|  |  |  |
| --- | --- | --- |
| Eil. Nr.  | IMT pavadinimas | Naudingo tarnavimo laikas (metais) |
| 1. | Negyvenamieji pastatai | 100 |
| 2. | Infrastruktūros ir kiti statiniai | 15 |
| 4. | Baldai | 7 |
| 5. | Kompiuterinė įranga | 4 |
| 6. | Kita biuro įranga | 5 |
| 7 | Kitas ilgalaikis materialus turtas | 5 |
|  |  |  |

Informacija apie ilgalaikio turto įsigijimo vertę, sukauptą nusidėvėjimo sumą ir likutinę vertę ataskaitinio laikotarpio pabaigoje pateikta lentelėje:

|  |  |  |  |
| --- | --- | --- | --- |
| IMT grupė | Įsigijimo vertė | Sukaupta nusidėvėjimo 2015 12 31  | Likutinė vertė 2015 12 31  |
| Pastatai | 917936,83 | 243753,46 | 674183,37 |
| Infrastruktūros ir kiti statiniai | 12589,49 | 12589,49 | 0,00 |
| Mašinos ir įrengimai | 20758,75 | 14780,79 | 5977,96 |
| Transporto priemonės | 34334,38 | 12398,56 | 21935,82 |
| Baldai ir biuro įranga | 102184,37 | 90203,99 | 11980,38 |
| Kitas ilgalaikis materialus turtas | 6884,01 | 6122,37 | 761,64 |
| **IŠ VISO:** | **1091744,84** | **379848,66** | **714839,17** |

. Per 2015 metus įstaiga dalyvaujant Europos Sąjungos struktūrinių fondų finansuojamame projekte „Ugdymo karjerai infrastruktūros bendrajame ir profesiniame mokyme sukūrimas ir plėtra‘‘ gavo du nešiojamus kompiuterius ir mokinių kompiuterio saugojimo ir baterijų įkrovimo įrenginį už 2942,99 eurus.

Gimnazijoje yra ilgalaikio materialiojo turto, kuris yra visiškai nudėvėtas, turto įsigijmo vertė yra- 69735,49 eurus. bet dar naudojamas veikloje. Ilgalaikio materialiojo turto nuvertėjimo per ataskaitinį laikotarpį nebuvo.

**Nr. P07** **Biologinis turtas.** Biologinio turto gimnazija neturi

**Nr. P08 Atsargos.** Pateikiame informaciją apie atsargų vertės pasikeitimą pagal 8-ojo VSAFAS 1 priedą. Per ataskaitinį laikotarpį įsigyta atsargų viso: 36352,53 eurus. Nemokamai gauta atsargų iš kitų šaltinių už -24,38 eurus, iš Europos Sąjungos- 9173,04 eurus, iš valstybės biudžeto- 1632,56 eurų. 2015 m. iš mokinio krepšelio buvo pirkta vadovėlių už – 4346,80 eurus, mokymo priemonių -8819,58 eurus Iš savivaldybės biudžeto įsigyta prekių gimnazijos veiklai užtikrinti už 8449,62 eurus ir dyzelinio kuro už 3906,55 eurus. Ataskaitinių metų pabaigai liko nenurašyta medžiagų už 425,42 eurus. ir dyzelinio kuro už 127,56 eurus.

**Nr. P09 Išankstiniai apmokėjimai.** Tai ateinančių laikotarpių sąnaudos- 197,17 eurai. Tai yra laikraščių prenumerata ir privalomas transporto priemonių draudimas, tai yra mokyklinio autobuso privalomas draudimas.

**Nr. P10 Gautinos sumos.** Informacija apie gautinas sumas pateikiama 17-ojo VSAFAS „Finansinis turtas ir įsipareigojimai‘‘ 7 priede. Straipsnyje „sukauptos gautinos sumos“ pateikiama informacija apie sukauptas gautinas sumas:

|  |  |  |
| --- | --- | --- |
| Eil. Nr. | Gautinos sumos | Ataskaitinis laikotarpis (eurais) |
| 1. | Sukaupti atostoginiai (savivaldybės lėšos) | 2952,04 |
| 2. | Sukauptos įmokos Sodrai (savivaldybės lėšos) | 914,54 |
| 3. | Sukaupti atostoginiai (valstybės lėšos) | 17260,34 |
| 4. | Sukauptos įmokos Sodrai (valstybės lėšos) | 5347,25 |
|  |  |  |
|  | **IŠ VISO:** | **26474,17** |

Per ataskaitinį laikotarpį gautinų sumų nuvertėjimo nebuvo.

**Nr. P12 Finansavimo sumos.** Finansavimo sumų likutis ataskaitinio laikotarpio pabaigai – 723999,85 eurai. Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikiama 20-ojo VSAFAS „Finansavimo sumos‘‘ 4 priede. Per ataskaitinį laikotarpį gautos finansavimo sumos iš viso – 789056,17 eurų. Iš valstybės biudžeto -532235,06 eurų iš jų : Nacionalinis egzaminų centras- 2167,16 eurai, minimalios algos didinimui iš valstybės biudžeto- 3434,30 eurų, socialinei paramai mokiniams teikti (nemokamas maitinimas)- 38156,42 eurai, mokinio krepšelio lėšos- 488477,18 eurų. Didžiąją dalį mokinio krepšelio finansavimo sumų sudaro pedagogų darbo užmokestis ir socialinis draudimas t. y.- 470530,18 eurai. Likusi finansavimo sumų dalis- 17947,00 eurai prekės ir paslaugos. Iš savivaldybės biudžeto gauta finansavimo sumų- 255621,57 eurai. Iš jų darbo užmokesčiui ir socialiniam draudimui- 120295,31 eurai , prekės ir paslaugoms- 135326,26 eurai. iš Europos Sąjungos finansavimo sumos darbo už-mokesčiui ir soc. draudimui- 1199,54 eurai.

**Nr. P17 Trumpalaikiai įsipareigojimai.** Tai sukauptos mokėtinos sumos . Jas sudaro sukauptos sąnaudos t. y. įsipareigojimų sumos, kai įsipareigojimai apskaitoje registruojami einamuoju ataskaitiniu laikotarpiu , o apmokėjimas bus vykdomas ateinančiais metais.

|  |  |  |
| --- | --- | --- |
| Eil. Nr.  | Sukauptos mokėtinos sumos | Suma (eurais) |
| 1. | Sukauptos atostoginių sąnaudos | 20212,38 |
| 2 | Sukauptos socialinio draudimo įmokų sąnaudos | 6261,79 |
|  | **IŠ VISO:** | **26474,17** |

Informacija apie trumpalaikes mokėtinas sumas pateikiama 17-ojo VSAFAS „Finansinis turtas ir įsipareigojimai‘‘ 12 priede. Informacija apie įsipareigojimų dalį nacionaline ir užsienio valiuta pateikiama 13 priede.

**Nr. P21 Pagrindinės veiklos pajamos.** Finansavimo pajamos pripažįstamos atsižvelgiant į 20-ojo VSAFAS „Finansavimo sumos“ nuostatas. Finansavimo pajamos pripažįstamos pagal kaupimo principą ir jų rezultatas atsispindi Veiklos rezultatų ataskaitoje 3-ojo VSAFAS „Veiklos rezultatų atskaita“ 2 priedas. Pagrindinės veiklos finansavimo pajamos iš viso: 820049,36 eurai, iš jų finansavimo pajamos- 816284,74 eurai, Tame skaičiuje – ES pajamos- 15979,11 eurai VB pajamos- 533999,40 eurų, savivaldybės biudžeto pajamos- 266281,85 eurai, kitų šaltinių pajamos- 24,38 eurai. Pagrindinės veiklos kitos pajamos- 3764,62 eurai.

|  |  |  |
| --- | --- | --- |
| Eil. Nr.  | Finansavimo šaltiniai | Suma (eurai) |
| **1.** | **Valstybės biudžetas**  | **533999,40** |
| 1a | IT pajamos | 14019,79 |
| 1b | Mokinio krepšelio lėšos | 476221,73 |
| 1c | Nacionalinis egzaminų centras | 2167,16 |
| 1d | Nemokamo mokinių maitinimo lėšos | 38156,42 |
| 1e | Minimalios algos didinimas | 3434,30 |
| **2.** | **Savivaldybės biudžetas** | **266281,85** |
| 2a | IT pajamos | 10355,73 |
| 2b | Savivaldybės aplinkos lėšos | 255926,12 |
| **3.** | **ES lėšos** | **15979,11** |
| 3a | IT pajamos | 5606,53 |
| 3b | Neatlygintinai gautos atsargos  | 9173,04 |
| 3c | Kitos išlaidoms | 1199,54 |
| 4 | **Kitų šaltinių** | **24,38** |
| 4a | Neatlygintinai gautos atsargos | 24,38 |
| **5.** | **Pagrindinės veiklos kitos pajamos** | **3764,62** |
|  | **Iš viso pagrindinės veiklos pajamų:** | **820049,36** |

**Nr. P02 Pagrindinės veiklos sąnaudos.** Sąnaudos pripažįstamos ir registruojamos apskaitoje tą ataskaitinį laikotarpį kurį jos buvo padarytos. Veiklos rezultatų atskaitoje pagrindinės veiklos sąnaudos rodomos pagal jų pobūdį. Sąnaudų apskaitos rezultatai pateikiami 3-ojo VSAFAS „Veiklos rezultatų ataskaita‘‘ 2 priede. Pagrindines veiklos sąnaudas sudaro:

1.Darbo užmokesčio ir socialinio draudimo- 582652,64 eurai.

2.Nusidėvėjimo ir amortizacijos- 29982,05 eurai.

3. Komunalinių paslaugų ir ryšių- 49896,54 eurai.

4. Paprastojo remonto- 14500,00 eurai.

5. Sunaudotų ir parduotų atsargų savikaina- 33622,90 eurai.

6. Kitų paslaugų- 101158,01 eurai.

7. Komandiruočių – 466,79 eurai.

8. Kvalifikacijos kėlimo- 2903,86 eurai.

9. Transporto- 4585,70 eurai.

10. Kitos- 280,87 eurai.

**IŠ VISO: 820049,36 eurai.**

Pateikiama informacija pagal veiklos segmentus 25-ojo VSAFAS „Segmentai‘‘ priede. Pajamų. Sąnaudų, turto ,finansavimo sumų , įsipareigojimų ir pinigų srautų priskyrimas prie švietimo ir socialinės paramos segmentų reikalingas norint pateikti informaciją apie švietimo ir socialinės apsaugos segmentams tenkančias sąnaudas.

Direktorė Rita Juškevičienė